text: बॉल टेंपरिंग में स्टीव स्मिथ, डेविड वॉर्नर और कैमरन बैनक्रॉफ्ट के फंसने के बाद से लगातार कोच डैरेन लीमन की आलोचना हो रही थी. सबसे बड़ा सवाल यह उठ रहा था कि आखिर कैसे बिना उनकी जानकारी के बॉल टेपरिंग का ना केवल योजना बनी, बल्कि ओपनर बैनक्रॉफ्ट ने उसे मैदान पर अंजाम भी दिया. इससे लीमन पर काफी दबाव आ गया था. हालांकि क्रिकेट ऑस्ट्रेलिया ने दो दिन पहले साउथ अफ्रीका में मामले की जांच के बाद कोच डैरेन लीमन को क्लीन चिट देकर बड़ी राहत दी थी. क्रिकेट ऑस्ट्रेलिया ये भी कहा था कि वह ऑस्ट्रेलियाई टीम के कोच पद पर बने रहेंगे.